સરકારે જે ઉપાય વિચાર્યો છે, તેમાં સોલર પેનલથી વીજળી ઉત્પન્ન થાય, તેમાં વધારે વીજળી ઉત્પન્ન થાય તે સરકારે ખરીદવાનો વિચાર કર્યો છે. આ વિચાર અમેરિકામાં પણ ચાલે છે અને શહેરોમાં શરૂ થઈ ગયો છે. પણ આ ટૂંકા ગાળાનો ઉપાય છે, કેમ કે એક વાર વન થર્ડ લોકો સોલર પેનલ લગાવી લેશે, ત્યારે વીજળી વેચનારા વધી પડ્યા હશે, જ્યારે ખરીદનારા ઓછા હશે.તેનો અર્થ એ કે સોલર પેનલ પોતે જ ઊર્જાનો સ્રોત બને તે તરફ અત્યારથી જ વિચારવું પડે. તે માટે સરળ રસ્તો છે તેને સસ્તી બનાવવી. તેને વધારે ક્ષમતાવાળી બનાવી શકાય છે. તે પણ બનશે. બેટરી અને સ્ટોરેજ પણ વધારે સસ્તા અને એફિશિયન્ટ બનશે. સરકારે માત્ર એક જ કામ કરવાની જરૂર છે, સોલર પેનલનું ઉત્પાદન વધારેમાં વધારે અને તેનું વેચાણ સસ્તામાં સસ્તી રીતે.દરમિયાન આપણે નાગરિકો તરીકે એ વિચારવાનું છે કે પેટ્રોલનો વપરાશ શક્ય હોય એટલો જ કરવો અને અત્યારે મોંઘી લાગે તો પણ સોલર પેનલ તરફ વળવું. જેમને પરવડે છે તેમણે બાકીના નાગરિકોનો વિચાર કરીને મોંઘી લાગતી સોલર પેનલ ખરીદવી જોઈએ. આ પણ સેવાનો એક પ્રકાર છે, જો સમજાય તો.